*Projekts*

LATVIJAS REPUBLIKAS MINISTRU KABINETS

|  |  |  |
| --- | --- | --- |
| 2016. gada “\_\_\_\_” \_\_\_\_\_\_\_\_\_\_\_\_  Rīgā |  | Noteikumi Nr.  (prot. Nr. \_\_\_\_\_\_) |

**Grozījumi Ministru kabineta 2008. gada 7. jūlija noteikumos Nr. 512 „Dabas lieguma „Vidzemes akmeņainā jūrmala” individuālie aizsardzības un izmantošanas noteikumi”**

*Izdoti saskaņā ar likuma „Par īpaši aizsargājamām   
dabas teritorijām” 14. panta otro daļu un 17. panta otro daļu*

Izdarīt Ministru kabineta 2008. gada 7. jūlija noteikumos Nr. 512 „Dabas lieguma “Vidzemes akmeņainā jūrmala” individuālie aizsardzības un izmantošanas noteikumi” (Latvijas Vēstnesis, 2008, 106. nr; 2009, 98. nr.) šādus grozījumus:

1. Izteikt deleģējumu šādā redakcijā:

*“Izdoti saskaņā ar likuma „Par īpaši aizsargājamām dabas teritorijām” 13. panta otro daļu, 14. panta otro daļu un 17. panta otro daļu”.*

2. Aizstāt visā noteikumu tekstā vārdus „Ziemeļvidzemes biosfēras rezervāta administrācija” attiecīgā locījumā ar vārdiem „Dabas aizsardzības pārvalde” attiecīgā locījumā.

3. Svītrot 2. punktu.

4. Svītrot 3. punktā vārdus „bet funkcionālo zonu sastāvs un robežu apraksts – šo noteikumu 2. pielikumā”.

5. Papildināt noteikumus ar 7.1punktu šādā redakcijā:

„7.1 Dabas aizsardzības pārvalde, izsniedzot rakstisku atļauju šajos noteikumos minētajām darbībām, izmanto dabas lieguma dabas aizsardzības plānā ietverto informāciju un jaunāko pieejamo informāciju par īpaši aizsargājamām sugām un biotopiem. Dabas aizsardzības pārvaldes atļauja nav nepieciešama darbībām, kurām saskaņā ar normatīvajiem aktiem par ietekmes uz vidi novērtējumu Valsts vides dienests izsniedz tehniskos noteikumus vai veic sākotnējo ietekmes uz vidi novērtējumu.”

6. Izteikt 8.5. apakšpunktu šādā redakcijā:

„No 1.marta līdz 31. jūlijam veikt mežsaimniecisko darbību, izņemot:

8.5.1. meža nekoksnes vērtību ieguvi;

8.5.2. meža ugunsdrošības pasākumus;

8.5.3. meža atjaunošanu ar rokas darbarīkiem un bīstamo koku (koku, kas apdraud cilvēka dzīvību un veselību, tuvumā esošās ēkas vai infrastruktūras objektus) ciršanu un novākšanu;”

7. Papildināt 8.6. apakšpunktā aiz vārda „elektrolīniju” ar vārdiem „un citu lineāro komunikāciju”.

8. Izteikt 8.7. apakšpunktu šādā redakcijā:

„8.7. pārvietoties ar mehāniskiem transportlīdzekļiem, tai skaitā automašīnām, traktortehniku, motocikliem, tricikliem, kvadricikliem, mopēdiem un sniega motocikliem ārpus ceļiem un dabiskām brauktuvēm, kā arī pa pludmali, kāpām un purviem, izņemot, ja pārvietošanās ir saistīta ar šo teritoriju apsaimniekošanu, uzraudzību vai valsts aizsardzības uzdevumu veikšanu, vai glābšanas un meklēšanas darbiem;”

9. Svītrot 8.7.1. un 8.7.2. apakšpunktu.

10. Aizstāt 8.12. apakšpunktā vārdu „ģeneratorus” ar vārdu „elektrostacijas”.

11. Izteikt 8.15. apakšpunktu šādā redakcijā:

„8.15. sadalīt zemes īpašumus zemes vienībās, kas mazākas par 10 hektāriem, tai skaitā dalot kopīpašumu, kā arī noteikt lietošanas tiesības kopīpašumam, ja kāda kopīpašnieka lietošanā paliek mazāk par 10 hektāriem. Šis nosacījums neattiecas uz neitrālo zonu un uz zemes vienībām, kas tiek atdalītas infrastruktūras un inženierkomunikāciju būvniecībai vai uzturēšanai un kuru apbūves nosacījumus nosaka vietējās pašvaldības teritorijas plānojumā.”

12. Izteikt 8.17. apakšpunktu šādā redakcijā:

„8.17. ierīkot lauksaimniecības dzīvnieku – ierobežotā platībā turētu savvaļas sugu dzīvnieku – audzētavas, kā arī iežogotas platības savvaļas sugu dzīvnieku turēšanai nebrīvē, izņemot pagalmos un dārzos;”

13. Svītrot 8.19. apakšpunktu.

14. Izteikt 9.4. apakšpunktu šādā redakcijā:

„9.4. ierīkot publiski pieejamus dabas tūrisma un izziņas infrastruktūras objektus (piemēram, takas, maršrutus, informācijas stendus, skatu torņus, telšu vietas, stāvlaukumus, tualetes, atkritumu tvertnes, apmeklētāju centrus un informācijas centrus);”

15. Svītrot 9.5. apakšpunktu.

16. Aizstāt 13.1. apakšpunktā vārdus „aizsardzībai un saglabāšanai” ar vārdiem „aizsardzībai, saglabāšanai vai atjaunošanai”.

17. Izteikt 13.5. apakšpunktu šādā redakcijā:

„13.5. ceļu un elektrolīniju atjaunošana vai pārbūve, kā arī ceļu būvniecība saskaņā ar šo noteikumu 1. pielikumu un tam nepieciešamā zemes lietošanas kategorijas maiņa;”

18. Izteikt 13.7. apakšpunktu šādā redakcijā:

„13.7. publiski pieejamu dabas tūrisma un izziņas infrastruktūras objektu ierīkošana saskaņā ar šo noteikumu 1. pielikumu un tam nepieciešamā zemes lietošanas kategorijas maiņa.”

19. Izteikt 15.1. apakšpunktu šādā redakcijā:

„15.1. veikt jaunu būvju būvniecību, izņemot ceļu būvniecību un publiski pieejamu dabas tūrisma un izziņas infrastruktūras objektu ierīkošanu saskaņā ar šo noteikumu 1.pielikumu, ja ir saņemta Dabas aizsardzības pārvaldes rakstiska atļauja;”

20. Svītrot 15.4. apakšpunktu.

21. Izteikt 15.5. apakšpunktu šādā redakcijā:

„15.5. veikt darbības, kuru rezultātā tiek mainīta meža vai lauksaimniecībā izmantojamās zemes lietošanas kategorija, izņemot dabiski apmežojušās vai dabiski applūdušas zemes lietošanas kategorijas maiņu uz dabā konstatēto zemes lietošanas kategoriju, kā arī ja ir saņemta Dabas aizsardzības pārvaldes rakstiska atļauja:”

22. Izteikt 15.5.1. un 15.5.2. apakšpunktu šādā redakcijā:

„15.5.1. šo noteikumu 16.1. apakšpunktā minēto darbību veikšanai;

15.5.2. ceļu būvniecībai un publiski pieejamu dabas tūrisma un izziņas infrastruktūras objektu ierīkošanai saskaņā ar šo noteikumu 1. pielikumu;”

23. Svītrot 15.7. apakšpunktā vārdus „saskaņā ar šo noteikumu 16.6. apakšpunktu un citiem normatīvajiem aktiem”.

24. Aizstāt 15.8. apakšpunktā vārdus „saņemts rezervāta administrācijas rakstisks saskaņojums” ar vārdiem „saņemta Dabas aizsardzības pārvaldes rakstiska atļauja”.

25. Izteikt 16.1. apakšpunktu šādā redakcijā:

„16.1. veikt inženierkomunikāciju un citu inženierbūvju, kā arī ceļu atjaunošanu vai pārbūvi;”

26. Svītrot 16.3. apakšpunktu.

27. Izteikt 16.1 punktu šādā redakcijā:

„16.1 Dabas lieguma zonā bez Dabas aizsardzības pārvaldes rakstiskas atļaujas aizliegts cirst uz jūras stāvkrasta augšējās krants esošus kokus, izņemot kokus, kuru sakņu sistēma ir atsegta vairāk par 30 %.”.

28. Svītrot 16.11., 16.12., 16.13., 16.13.1.,16.13.2, 16.13.3. un 16.13.4. apakšpunktu.

29. Papildināt noteikumus ar 16.2 un 16.3apakšpunktu šādā redakcijā:

„16.2Dabas lieguma zonā atļauta koku ciršana sanitārajā cirtē, ja ir saņemts Valsts meža dienesta sanitārais atzinums (arī tad, ja mežaudzes šķērslaukums ir lielāks par kritisko šķērslaukumu). Šādā gadījumā Valsts meža dienests koku ciršanas apliecinājumu izsniedz pēc Dabas aizsardzības pārvaldes pozitīva atzinuma saņemšanas. Veicot sanitāro cirti, saglabā visus augtspējīgos kokus un ievēro Dabas aizsardzības pārvaldes atzinumā noteiktās prasības. Pieļaujama atsevišķu augtspējīgo koku ciršana uz pievešanas ceļiem.

16.3Lai novērstu apdraudējumu dabas lieguma apmeklētājiem un infrastruktūras objektiem, dabas lieguma zonā meža slimību, kaitēkļu, dzīvnieku vai citādi bojātos, vēja gāztos un lauztos kokus cērt citā cirtē. Šādā gadījumā Valsts meža dienests koku ciršanas apliecinājumu izsniedz pēc Dabas aizsardzības pārvaldes pozitīva atzinuma saņemšanas.”

30. Izteikt 18.2. apakšpunktu šādā redakcijā:

„18.2. veikt darbības, kuru rezultātā tiek mainīta meža zemes lietošanas kategorija, izņemot dabiski applūdušas zemes lietošanas kategorijas maiņu uz dabā konstatēto zemes lietošanas kategoriju, kā arī ar Dabas aizsardzības pārvaldes rakstisku atļauju šo noteikumu 19.4. apakšpunktā noteiktajos gadījumos;”

31. Svītrot 18.3. apakšpunktā vārdus „saskaņā ar šo noteikumu 19.1. apakšpunktu un citiem normatīvajiem aktiem”.

32. Aizstāt 19. punktā vārdus „rakstiska saskaņojuma” ar vārdiem „rakstiskas atļaujas”.

33. Svītrot 19.1., 19.2., 19.3.2., 19.3.3. un 19.3.4. apakšpunktu.

34. Papildināt noteikumus ar 19.4. apakšpunktu šādā redakcijā:

„19.4. veikt ceļu būvniecību pēc attiecīgā sugu un biotopu aizsardzības jomā sertificēta eksperta pozitīva atzinuma saņemšanas, kā arī veikt ceļu atjaunošanu vai pārbūvi;”

35. Papildināt noteikumus ar 19.1 un 19.2apakšpunktu šādā redakcijā:

„19.1 Ainavu aizsardzības zonā atļauta koku ciršana sanitārajā cirtē, ja ir saņemts Valsts meža dienesta sanitārais atzinums (arī tad, ja mežaudzes šķērslaukums ir lielāks par kritisko šķērslaukumu). Šādā gadījumā Valsts meža dienests koku ciršanas apliecinājumu izsniedz pēc Dabas aizsardzības pārvaldes pozitīva atzinuma saņemšanas. Veicot sanitāro cirti, saglabā visus augtspējīgos kokus un ievēro Dabas aizsardzības pārvaldes atzinumā noteiktās prasības. Pieļaujama atsevišķu augtspējīgo koku ciršana uz pievešanas ceļiem.

19.2 Lai novērstu apdraudējumu dabas lieguma apmeklētājiem un infrastruktūras objektiem, dabas lieguma zonā meža slimību, kaitēkļu, dzīvnieku vai citādi bojātos, vēja gāztos un lauztos kokus cērt citā cirtē. Šādā gadījumā Valsts meža dienests koku ciršanas apliecinājumu izsniedz pēc Dabas aizsardzības pārvaldes pozitīva atzinuma saņemšanas.”

36. Izteikt 23. punktu šādā redakcijā:

„23. Liegumā esošie dabas pieminekļi ir aizsargājamie ģeoloģiskie un ģeomorfoloģiskie dabas pieminekļi, tai skaitā dižakmeņi (laukakmeņi, kuru virszemes tilpums ir 10 kubikmetri un vairāk) un 10 metru plata josla ap tiem (mērot no dižakmens ārējās malas), un aizsargājamie koki – vietējo un svešzemju sugu dižkoki (koki, kuru apkārtmērs 1,3 metru augstumā no koka sakņu kakla vai augstums nav mazāks par šo noteikumu 4.pielikumā noteiktajiem izmēriem, tai skaitā sausi koki un koku stumbeņi) un teritorija ap kokiem vainagu projekcijas platībā, kā arī 10 metru plata josla no tās (mērot no aizsargājamā koka vainaga projekcijas ārējās malas).”

37. Izteikt 24. punkta ievaddaļu šādā redakcijā:

„24. Dabas pieminekļu teritorijā aizliegts:”

38. Izteikt 25. punktu ievaddaļu šādā redakcijā:

„25. Dabas pieminekļu teritorijā bez Dabas aizsardzības pārvaldes rakstiskas atļaujas aizliegts:”

39. Izteikt 25.3. apakšpunktu šādā redakcijā:

„25.3. veikt darbības, kuru rezultātā tiek mainīta zemes lietošanas kategorija, izņemot dabiski apmežojušās vai dabiski applūdušas zemes lietošanas kategorijas maiņu uz dabā konstatēto zemes lietošanas kategoriju.”

40. Svītrot 25.1 punktu.

41. Svītrot 26. punktu.

42. Aizstāt 27. punktā vārdus „10 metru rādiusā ap aizsargājamiem kokiem (mērot no aizsargājamā koka vainaga projekcijas ārējās malas) ar vārdiem „aizsargājamā koka teritorijā”.

43. Izteikt 27.2. apakšpunktu šādā redakcijā:

„27.2. novietot lietas (piemēram, būvmateriālus vai malku), kas aizsedz skatu uz koku, ierobežo piekļuvi tam vai mazina tā estētisko vērtību;”

44. Svītrot 27.4. apakšpunktu.

45. Izteikt 27.5. apakšpunktu šādā redakcijā:

„27.5. Iznīcināt dabisko zemsedzi;”

46. svītrot 27.6. apakšpunktu.

47. Papildināt noteikumus ar 27.1un 27.2 punktu šādā redakcijā:

„27.1 Ja aizsargājamo koku nomāc vai apēno jaunāki koki un krūmi, saskaņā ar normatīvajiem aktiem, kas regulē koku ciršanu meža zemēs vai ārpus tām, atļauta to izciršana kopšanas vai citā cirtē aizsargājamā koka vainaga projekcijā un tai piegulošā zonā, izveidojot no kokiem brīvu 10 metru platu joslu (mērot no aizsargājamā koka vainaga projekcijas līdz apkārtējo koku vainagu projekcijām).

27.2 Ja aizsargājamais koks ir nolūzis vai nozāģēts, koka stumbrs un zari, kuru diametrs ir lielāks par 50 centimetriem, meža zemēs ir saglabājami koka augšanas vietā vai tuvākajā apkārtnē.”

48. Izteikt 28. punktu šādā redakcijā:

„28. Aizsargājamā koka nociršana (novākšana) pieļaujama tikai gadījumos, ja tas kļuvis bīstams un nav citu iespēju novērst bīstamības situāciju (piemēram, apzāģēt zarus, izveidot atbalstus, uzstādīt atsaites), turklāt saņemts kokkopja (aborista) pozitīvs rakstisks atzinums, kura nepieciešamību nosaka Dabas aizsardzības pārvalde, un saņemta Dabas aizsardzības pārvaldes rakstiska atļauja.”



49. Izteikt 1. pielikumu šādā reakcijā:

„1. pielikums

Ministru kabineta 2008. gada 7. jūlija

noteikumiem Nr. 512

Dabas lieguma „Vidzemes akmeņainā jūrmala” funkcionālo zonu shēma



1.       Funkcionālo zonu robežas noteiktas Latvijas ģeodēzisko koordinātu sistēmā (LKS 92), kas noteikta kā Merkatora transversālās projekcijas plaknes koordinātas (LKS 92 TM) par kartogrāfisko pamatu izmantojot ortofotokarti mērogā 1: 10000, Nekustamā īpašuma valsts kadastra informācijas sistēmas datus un Meža valsts reģistra informācijas sistēmas datus. Robežas noteiktas, par pamatu izmantojot kartogrāfisko materiālu (ortofotokarti), neveicot robežu instrumentālu uzmērīšanu apvidū.

2.       Funkcionālo zonu robežu ģeotelpiskie dati pieejami Dabas datu pārvaldības sistēmā, atbilstoši normatīvajiem aktiem par datu pārvaldības sistēmas uzturēšanas, datu aktualizācijas un informācijas aprites kārtību.

50. Svītrot 2. pielikumu.

51. Izteikt 4. pielikuma tabulas 11., 12., 13., 14., 15., 16., 17. un18. rindu šādā redakcijā:

|  |  |  |  |
| --- | --- | --- | --- |
| 11. | Parastā liepa (*Tilia cordata* Mill.) | 3,5 | 33 |
| 12. | Parastā vīksna (*Ulmus laevis* Pall.) | 4,0 | 30 |
| 13. | Melnalksnis (*Alnus glutinosa* (L.) Gaertn.) | 2,5 | 30 |
| 14. | Parastais osis (*Fraxinus excelsior* L.) | 3,5 | 34 |
| 15. | Parastais ozols (*Quercus robur* L.) | 4,0 | 32 |
| 16. | Parastais skābardis (*Carpinus betulus* L.) | 1,5 | 20 |
| 17. | Parastais pīlādzis (*Sorbus aucuparia* L.) | 1,5 | 21 |
| 18. | Parastā priede (*Pinus sylvestris* L.) | 2,5 | 38 |

Ministru prezidents M. Kunčinskis

Vides aizsardzības un

reģionālās attīstības ministrs K. Gerhards

**Iesniedzējs:**

vides aizsardzības un

reģionālās attīstības ministrs K. Gerhards

Vīza:

valsts sekretārs R. Muciņš

30.11.2016. 11:30

1740

K. Puriņa

67*0*26587, kristine.purina@varam.gov.lv